CELEX: 52017PC0769
Language: fi
Date: 2017-12-19
Title: Ehdotus EUROOPAN PARLAMENTIN JA NEUVOSTON ASETUS Euroopan unionin energiainfrastruktuuriin liittyvien investointihankkeiden ilmoittamisesta komissiolle annetun Euroopan parlamentin ja neuvoston asetuksen (EU) N:o 256/2014 kumoamisesta

EUROOPAN KOMISSIO
            Bryssel 19.12.2017
            COM(2017) 769 final
            2017/0347(COD)
            Ehdotus
            EUROOPAN PARLAMENTIN JA NEUVOSTON ASETUS
            Euroopan unionin energiainfrastruktuuriin liittyvien investointihankkeiden ilmoittamisesta komissiolle annetun Euroopan parlamentin ja neuvoston asetuksen (EU) N:o 256/2014 kumoamisesta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Ehdotus asetuksen (EU) N:o 256/2014, jäljempänä ’asetus’, kumoamisesta esitetään osana komission REFIT-ohjelmaa ja lainsäädännön parantamista koskevaa sitoumusta. Tavoitteena on varmistaa tarkoituksenmukainen korkeatasoinen sääntelykehys paremmasta lainsäädännöstä tehdyn Euroopan parlamentin, Euroopan unionin neuvoston ja Euroopan komission välisen toimielinten sopimuksen
                  1
                mukaisesti. Komissio on todennut, ettei tämä asetus enää sovellu tarkoitukseensa, ja ehdottaa, että se kumotaan.
            
            
               Asetus (EU) N:o 256/2014 Euroopan unionin energiainfrastruktuuriin liittyvien investointihankkeiden ilmoittamisesta komissiolle annettiin 26. helmikuuta 2014 sen varmistamiseksi, että EU:n energiapolitiikkaa kehitetään tehokkaasti ja että se vastaa EU:n todellisia tarpeita. Tämän asetuksen tueksi annettiin 16. lokakuuta 2014 komission täytäntöönpanoasetus (EU) N:o 1113/2014
                  2
               , jossa vahvistetaan asetuksen (EU) N:o 256/2014 3 ja 5 artiklassa tarkoitettujen ilmoitusten muoto ja tekniset yksityiskohdat.
            
            
               Asetuksessa (EU) N:o 256/2014 ja komission täytäntöönpanoasetuksessa (EU) N:o 1113/2014 edellytettiin Euroopan unionin toiminnasta tehdyn sopimuksen 194 artiklan perusteella, että jäsenvaltiot ilmoittavat komissiolle investointihankkeista, joihin liittyvät rakennus- tai käytöstäpoistamistyöt on aloitettu tai joiden osalta oli tehty lopullinen investointipäätös. Tällä tavoin komission oli tarkoitus saada tietoja tuotanto-, siirto- ja varastointikapasiteetin suunnitellusta kehityksestä ja eri energiasektoreiden hankkeista, jotka ovat EU:n kannalta merkityksellisiä ja tärkeitä tulevan energia- ja investointipolitiikan kannalta.
            
            
               Näin ollen asetuksen tavoitteena oli antaa komissiolle yleiskuva energiainfrastruktuuriin tehtävien investointien kehityksestä EU:ssa, jotta se voi täyttää paremmin energia-alaan liittyvät velvoitteensa. 
            
            
               Tämän asetuksen mukaiset velvoitteet olivat voimassa jo Euroopan unionin energiainfrastruktuuriin liittyvien investointihankkeiden ilmoittamisesta komissiolle ja asetuksen (EY) N:o 736/96 kumoamisesta 24 päivänä kesäkuuta 2010 annetun neuvoston asetuksen (EU, Euratom) N:o 617/2010
                  3
                perusteella. Unionin tuomioistuin kumosi neuvoston asetuksen N:o 617/2010
                  4
                virheellisen oikeusperustan vuoksi, mutta sen vaikutukset pysytettiin siihen asti, kunnes asetus (EU) N:o 256/2014 annettiin. 
            
            
               Jäsenvaltiot ovat käyneet läpi kolme raportointikierrosta (vuosina 2011, 2013 ja 2015) tämän asetuksen ja sen edeltäjän, neuvoston asetuksen N:o 617/2010, mukaisten velvoitteiden ollessa voimassa. Sen vuoksi komissiolla on ollut riittävästi aikaa suorittaa näyttöön perustuva kriittinen analyysi siitä, onko asetus tuottanut odotettuja tuloksia. 
            
            
               2.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit, sääntelyn toimivuus ja yksinkertaistaminen
            
            
               Sen jälkeen, kun jäsenvaltiot olivat käyneet läpi tämän asetuksen ja sen edeltäjän nojalla toteutetut kolme raportointimenettelyä, komissio tilasi kolme ulkoista tutkimusta. Niiden havaintojen perusteella komissio toteutti vuonna 2016 asetuksen (EU) N:o 256/2014 uudelleentarkastelun asetuksen 11 artiklan mukaisesti. Kyseessä oli osa laajempaa toimivuustarkastusta, joka kattoi koko energialainsäädäntöön perustuvat suunnittelu- ja ilmoitusvelvollisuudet. Komissio julkaisi tulokset marraskuussa 2016
                  5
                yhdessä energiaunionin hallintoa koskevan asetusehdotuksen
                  6
                kanssa. 
            
            
               Tässä yhteydessä kävi ilmi seuraavaa:
            
            
               1.Tämän asetuksen mukaisten ilmoitusvelvollisuuksien ja Sähkö-ENTSOlle
                  7
                ja Kaasu-ENTSOlle
                  8
                annettavia ilmoituksia koskevien velvollisuuksien välillä oli huomattavia päällekkäisyyksiä, eivätkä tämän asetuksen mukaiset velvollisuudet tuottaneet juurikaan tai lainkaan lisäarvoa. 
            
            
               2.Suurin osa tiedoista, jotka jäsenvaltiot ovat toimittaneet tämän asetuksen nojalla, voidaan saada helposti muista lähteistä, joita ovat siirtoverkonhaltijoiden eurooppalaiset verkostot (ENTSOt), verkkojen kehittämisen 10-vuotissuunnitelmat, siirtoverkonhaltijoiden ja yleishyödyllisten laitosten vuosikertomukset, kansalliset alakohtaiset kehityssuunnitelmat (esim. uusiutuvia energialähteitä koskevat toimintasuunnitelmat) jne. Lisäksi komissio kerää säännöllisesti markkinatietoja energian markkinaseurantajärjestelmänsä (EMOS) kautta.
            
            
               3.Kunkin kolmen raportointikierroksen yhteydessä kerätyt tiedot kattoivat vain noin puolet EU:n energia-alasta.
            
            
               4.Jotkin asetuksen vaatimuksista ovat sellaisia, että niiden täytäntöönpanoon liittyy lähtökohtaisia vaikeuksia, erityisesti tulevasta kapasiteetista annettavat tiedot, mikä heikensi kolmen toteutetun raportointimenettelyn hyödyllisyyttä.
            
            
               Näin ollen komissio katsoi, ettei asetus (EU) N:o 256/2014 ole tuottanut odotettuja tuloksia. Sen vuoksi olisi ehdotettava sen kumoamista.
            
            
               •Sidosryhmien kuuleminen
            
            
               Valmistellessaan ehdotustaan energiaunionin hallintoa koskevaksi lainsäädäntöaloitteeksi
                  9
                komissio toteutti laajan kuulemisen kerätäkseen näkemyksiä ja palautetta sidosryhmiltä, kansalaisilta ja jäsenvaltioilta. Kuulemisessa kysyttiin, miten energia-alan nykyisiä suunnittelu- ja ilmoitusjärjestelyjä voitaisiin parantaa niin, että ne vastaisivat energiaunionin tavoitteita ja että hallinnollista rasitusta saataisiin vähennettyä.
            
         
         
            
               Julkinen kuuleminen käynnistettiin 11. tammikuuta 2016, se kesti yli 12 viikkoa ja päättyi 22. huhtikuuta 2016. Komissio otti vastaukset huomioon suorittaessaan nykyisten suunnittelu- ja ilmoitusvelvollisuuksien arviointia ja toimivuustarkastusta sekä laatiessaan vaikutustenarviointia, joka koskee sen esittämää lainsäädäntöaloitetta energiaunionin hallinnosta.
            
            
               Kuulemiseen vastanneet totesivat, että asetuksen (EU) N:o 256/2014 mukaiset velvollisuudet voitaisiin kumota
                  10
               .
            
            
            
               3.EHDOTUKSEEN LIITTYVÄT OIKEUDELLISET NÄKÖKOHDAT
            
            
               Ehdotuksella kumotaan Euroopan unionin energiainfrastruktuuriin liittyvien investointihankkeiden ilmoittamisesta komissiolle, neuvoston asetuksen (EU, Euratom) N:o 617/2010 korvaamisesta ja neuvoston asetuksen (EY) N:o 736/96 kumoamisesta 26 päivänä helmikuuta 2014 annettu Euroopan parlamentin ja neuvoston asetus (EU) N:o 256/2014.
            
            
               Asetuksen (EU) N:o 256/2014 oikeusperustaan eli Euroopan unionin toiminnasta tehdyn sopimuksen 194 artiklaan sovelletaan tavallista lainsäätämisjärjestystä. Sen vuoksi komissio ehdottaa Euroopan parlamentille ja neuvostolle tämän asetuksen kumoamista.
            
            
               4.TALOUSARVIOVAIKUTUKSET 
            
            
               Asetuksella oli hyvin vähäisiä vaikutuksia talousarvioon. Ne liittyivät tietotekniikasta, tietojen ostosta ja asiantuntijoiden korvauksista aiheutuviin menoihin. Odotettavissa ei ollut myöskään merkittävää välitöntä vaikutusta jäsenvaltioiden talousarvioihin.
            
            
               Tämän asetuksen kumoaminen päättää siihen liittyvät vähäiset kustannukset. Se auttaa järkeistämään komission ja jäsenvaltioiden resurssien käyttöä poistamalla päällekkäiset ilmoitusvelvollisuudet ja sellaisten tietojen käsittelyn, jotka ovat nykyään saatavilla muista korkeatasoisista lähteistä.
            
            
               2017/0347 (COD)
            
            
               Ehdotus
            
            
               EUROOPAN PARLAMENTIN JA NEUVOSTON ASETUS
            
            
               Euroopan unionin energiainfrastruktuuriin liittyvien investointihankkeiden ilmoittamisesta komissiolle annetun Euroopan parlamentin ja neuvoston asetuksen (EU) N:o 256/2014 kumoamisesta
               
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen ja erityisesti sen 194 artiklan,
            
            
               ottavat huomioon Euroopan komission ehdotuksen,
            
            
               sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               ottavat huomioon Euroopan talous- ja sosiaalikomitean lausunnon
                  11
               ,
            
            
               ottavat huomioon alueiden komitean lausunnon
                  12
               , 
            
            
               noudattavat tavallista lainsäätämisjärjestystä,
            
         
         
            
               sekä katsovat seuraavaa:
            
            
               (1)Euroopan parlamentti, Euroopan unionin neuvosto ja Euroopan komissio ovat vahvistaneet yhteisen sitoumuksensa lainsäädännön ajantasaistamiseksi ja yksinkertaistamiseksi 13 päivänä huhtikuuta 2016 paremmasta lainsäädännöstä tehdyssä toimielinten sopimuksessa
                  13
               .
            
            
               (2)Jotta voidaan selkeyttää lainsäädäntöä ja vähentää sen määrää, on tarpeen kartoittaa lainsäädäntö, joka on vanhentunutta tai ei enää vastaa tarkoitustaan. Tällaisen lainsäädännön kumoaminen auttaa pitämään lainsäädäntökehyksen läpinäkyvänä, selkeänä ja helppona soveltaa.
            
            
               (3)Euroopan parlamentin ja neuvoston asetuksessa (EU) N:o 256/2014
                  14
                edellytettiin, että jäsenvaltiot ilmoittavat komissiolle investointihankkeista, joihin liittyvät rakennus- tai käytöstäpoistamistyöt on aloitettu tai joiden osalta on tehty lopullinen investointipäätös. 
            
            
               (4)Asetuksen (EU) N:o 256/2014 mukaiset velvoitteet, jotka koskevat investointihankkeiden ja tiettyjen niihin liittyvien tietojen ilmoittamista, olivat jo voimassa neuvoston asetuksen (EU, Euratom) N:o 617/2010
                  15
                nojalla. Unionin tuomioistuin kumosi neuvoston asetuksen (EU, Euratom) N:o 617/2010
                  16
               , koska sillä ei ollut asianmukaista oikeusperustaa, mutta sen vaikutukset pysytettiin siihen asti, kunnes asetus (EU) N:o 256/2014 annettiin. 
            
            
               (5)Aiemman lainsäädäntökehyksen tarkoituksena oli antaa komissiolle tietoa tuotanto-, siirto- ja varastointikapasiteetin suunnitellusta kehityksestä ja eri energiasektoreiden hankkeista. Sen avulla oli määrä antaa komissiolle yleiskuva energiainfrastruktuuriin tehtävien investointien kehityksestä unionissa.
            
            
               (6)Asetuksen (EU) N:o 256/2014 ja neuvoston asetuksen (EU, Euratom) N:o 617/2010 mukaisten velvoitteiden asettamisen jälkeen on toteutettu kolme raportointimenettelyä (vuosina 2011, 2013 ja 2015). Asetuksen (EU) N:o 256/2014 mukaisesti järjestettyjen kolmen jäsenvaltioiden raportointimenettelyn jälkeen komissio tilasi kolme ulkoista tutkimusta. Näin ollen on kulunut riittävästi aikaa ja on saatu riittävästi kokemusta, jotta komissio voi suorittaa näyttöön perustuvan kriittisen analyysin siitä, onko asetus johtanut odotettuihin tuloksiin. 
            
            
               (7)Komissio suoritti vuonna 2016 asetuksen (EU) N:o 256/2014 11 artiklassa tarkoitetun uudelleentarkastelun, johon kuului kaikki energia-alan suunnittelu- ja ilmoitusvelvollisuudet kattanut sidosryhmien kuuleminen. Komissio tuli siihen tulokseen, että asetuksen (EU) N:o 256/2014 mukaisten ilmoitusvelvollisuuksien ja energian siirtoverkonhaltijoille Sähkö-ENTSOlle ja Kaasu-ENTSOlle annettavia ilmoituksia koskevien velvollisuuksien välillä oli huomattavia päällekkäisyyksiä. Kävi myös ilmi, että saadut tiedot olivat usein laadultaan ja tarkoituksenmukaisuudeltaan heikkoja ja että kyseiset tiedot olivat nyttemmin komission saatavilla muista lähteistä, kuten siirtoverkonhaltijoiden eurooppalaiset verkostot (ENTSOt), verkkojen kehittämisen 10-vuotissuunnitelmat, siirtoverkonhaltijoiden ja yleishyödyllisten laitosten vuosikertomukset tai kansalliset kehityssuunnitelmat. Lisäksi havaittiin, että komissiolla oli suora pääsy markkinatietoihin energian markkinaseurantajärjestelmänsä (EMOS) kautta.
            
            
               (8)Asetus (EU) N:o 256/2014 ei siis ole johtanut odotettuihin tuloksiin komission saamien tietojen määrän, laadun ja soveltuvuuden suhteen.
            
            
               (9)Sen vuoksi asetus (EU) N:o 256/2014 olisi kumottava,
            
            
               OVAT HYVÄKSYNEET TÄMÄN ASETUKSEN:
            
            
               1 artikla
            
            
               Kumotaan asetus (EU) N:o 256/2014.
            
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. 
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja
               
            
         
         
            
                  
                     (1)
                  
                        Euroopan parlamentin, Euroopan unionin neuvoston ja Euroopan komission välinen toimielinten sopimus paremmasta lainsäädännöstä. 
                  EUVL L 123, 12.5.2016, s. 1–14.
               
               
                  
                     (2)
                  
                        EUVL L 302, 22.10.2014, s. 26. 
               
               
                  
                     (3)
                  
                        
                  EUVL L 180, 15.7.2010, s. 7
               
               
                  
                     (4)
                  
                        Unionin tuomioistuimen tuomio 6.9.2012, parlamentti v. neuvosto, asia C-490/10, ECLI:EU:C:2012:525.
               
               
                  
                     (5)
                  
                        Komission yksiköiden valmisteluasiakirja (2016) 396 final. 
                  http://ec.europa.eu/energy/sites/ener/files/documents/1_en_autre_document_travail_service_part1_v4.pdf
               
               
                  
                     (6)
                  
                        COM/2016/0759 final/2 – 2016/0375 (COD). Komission ehdotus Euroopan parlamentin ja neuvoston asetukseksi energiaunionin hallinnosta, direktiivin 94/22/EY, direktiivin 98/70/EY, direktiivin 2009/31/EY, asetuksen (EY) N:o 663/2009, asetuksen (EY) N:o 715/2009, direktiivin 2009/73/EY, neuvoston direktiivin 2009/119/EY, direktiivin 2010/31/EU, direktiivin 2012/27/EU, direktiivin 2013/30/EU ja neuvoston direktiivin (EU) 2015/652 muuttamisesta sekä asetuksen (EU) N:o 525/2013 kumoamisesta. 
               
               
                  
                     (7)
                  
                        Sähkön siirtoverkonhaltijoiden eurooppalainen verkosto (European Network of Transmission System Operators for Electricity).
               
               
                  
                     (8)
                  
                        Kaasun siirtoverkonhaltijoiden eurooppalainen verkosto (European Network of Transmission System Operators for Gas).
               
               
                  
                     (9)
                  
                        COM/2016/0759 final/2 – 2016/0375 (COD). Komission ehdotus Euroopan parlamentin ja neuvoston asetukseksi energiaunionin hallinnosta, direktiivin 94/22/EY, direktiivin 98/70/EY, direktiivin 2009/31/EY, asetuksen (EY) N:o 663/2009, asetuksen (EY) N:o 715/2009, direktiivin 2009/73/EY, neuvoston direktiivin 2009/119/EY, direktiivin 2010/31/EU, direktiivin 2012/27/EU, direktiivin 2013/30/EU ja neuvoston direktiivin (EU) 2015/652 muuttamisesta sekä asetuksen (EU) N:o 525/2013 kumoamisesta. 
               
               
                  
                     (10)
                  
                        Ks. edellinen alaviite, SWD(2016) 396 final, s. 118.
               
               
                  
                     (11)
                  
                        EUVL C […], […], s. […].
               
               
                  
                     (12)
                  
                        EUVL C […], […], s. […].
               
               
                  
                     (13)
                  
                        EUVL L 123, 12.5.2016, s. 1.
               
               
                  
                     (14)
                  
                        Euroopan parlamentin ja neuvoston asetus (EU) N:o 256/2014, annettu 26 päivänä helmikuuta 2014, Euroopan unionin energiainfrastruktuuriin liittyvien investointihankkeiden ilmoittamisesta komissiolle, neuvoston asetuksen (EU, Euratom) N:o 617/2010 korvaamisesta ja neuvoston asetuksen (EY) N:o 736/96 kumoamisesta (EUVL L 84, 20.3.2014, s. 61).
               
               
                  
                     (15)
                  
                        Neuvoston asetus (EU, Euratom) N:o 617/2010, annettu 24 päivänä kesäkuuta 2010, Euroopan unionin energiainfrastruktuuriin liittyvien investointihankkeiden ilmoittamisesta komissiolle ja asetuksen (EY) N:o 736/96 kumoamisesta (
                  EYVL L 180, 15.7.2010, s. 7
                  ).
               
               
                  
                     (16)
                  
                        Unionin tuomioistuimen tuomio 6.9.2012, parlamentti v. neuvosto, asia C-490/10, ECLI:EU:C:2012:525.